Sisäministeriö

Maahanmuutto-osasto

Lausuntopyyntö SM17179966, 6.7.2017, SMDno-2015-1328

Lausunto hallituksen esityksestä laiksi ulkomaalaislain muuttamisesta

Sisäministeriön maahanmuutto-osasto on pyytänyt rajavartio-osastolta lausuntoa hallituksen esityksestä laiksi ulkomaalaislain muuttamisesta. Esityksessä ehdotetaan muutoksia ulkomaalaislain täytäntöönpanosääntelyyn ja esitetään lisättäväksi säännös eurooppalaisen matkustusasiakirjan myöntävästä viranomaisesta.

Rajavartiolaitoksen esikunta, joka samalla toimii sisäministeriön rajavartio-osastona, kannattaa ehdotettuja muutoksia, joilla törkeisiin rikoksiin syyllistyneiden, rikoksen uusijoiden ja yleiselle järjestykselle ja turvallisuudelle vaarallisten henkilöiden maasta poistamista nopeutetaan.

Rajavartiolaitoksen esikunta kiinnittää huomiota hallituksen esityksen ulkoasun viimeistelyyn. Esimerkiksi lain ulkomaalaislain muuttamisesta rinnakkaistekstin johtolauseesta puuttuu 201 §, johon esitetään muutoksia. Lisäksi 199 § on lueteltu muutettavissa pykälissä, vaikka rinnakkaistekstin mukaan 199 §:ään esitetään vain lisättäväksi uusi 5 momentti.

Oikeudellisen osaston osastopäällikkö

Hallitusneuvos	Ari-Pekka Koivisto

Ylitarkastaja

Oikeustieteen maisteri	Outi Leinonen

Asiakirja on sähköisesti allekirjoitettu asianhallintajärjestelmässä. Rajavartiolaitos 31.08.2017 klo 16:00. Allekirjoituksen oikeellisuuden voi todentaa kirjaamosta.

TIEDOKSI	Rajavartiolaitoksen apulaispäällikkö

RVLE oikos ja rmos